Kuvičok obojkový

Kuvičok obojkový (lat. Taenioptynx brodiei, staršie: Glaucidium brodiei) je najmenší druh sovy v Ázii. 

Od tohto druhu bol nedávno odčlenený samostatný druh kuvičok dvojtvárový (Taenioptynx sylvatica). Nasledujúci text článku opisuje druh kuvičok obojkový vrátane kuvička dvojtvárového.

 Opis 

Meria iba 15 - . Krídlo 80 - , chvost 56 - . Hmotnosť dvoch samcov bola 52 a 53 g, samica 63 g.  Hlavu má sivohnedú s radmi drobných svetlých bielych a žltobielych škvrniek. Má výrazné svetlé obočie a bielu škvrnu na hrdle. Na zadnej časti hlavy má škvrny usporiadané tak, že vyzerajú ako oči (okcipitálna tvár). Základná farba vrchnej časti tela je buď sivohnedá alebo červenohnedá s výraznými svetlými a tmavými priečnymi čiarami, spodok je svetlý so škvrnami, hruď s priečnymi čiarkami. Chvost je tmavý, má úzke svetlé alebo červenkasté priečne prúžky. Dúhovka je citrónovožltá alebo zlatožltá, zobák zelenkavo-žltý, pri koreni tmavší, nohy a prsty bledozelenožlté až olivovo-šedé, pazúry tmavohnedé. Samec a samica sa navzájom zafarbením nelíšia, mláďatá sú iba tmavšie s hustejšími škvrnami. Samica je väčšia a ťažšia ako samec..

 Hlas 
Samec kuvička obojkového sa ozýva 4 slabičným opakovaným wu wuwu wup, wu wuwu wup, alebo wü wüwü wüp či hü hü-hü hü. Medzi prvou a štvrtou slabikou uplynie 0,5 alebo 0,8 sekundy.  Spev začína ticho a postupne zosilňuje. Zo začiatku pôsobí dojmom, že hlas prichádza z veľkej diaľky a sťažuje tak lokalizáciu volajúceho jedinca.

 Výskyt a rozšírenie 
Obýva pestrú paletu lesov Východnej Ázie (od horských a podhorských lesov mierneho pásma až subtrópy).

Kuvičok obojkový je stály vták, nemigruje. Svoju západnú hranicu rožšírenia dosahuje v Himalájach, v severnej oblasti Pakistanu. Východným smerom sa jeho areál rozprestiera cez Čínu až po ostrov Taiwan. Južným smerom siaha cez Malajziu na ostrovy Sumatra a Borneo. 

 Biotop 
Kuvičok obojkový je lesný druh sovy, žije v ihličnatých a zmiešaných lesoch s dubom, rododendrónom a jedľou. Vyžaduje staré stromy s dutinami, kde hniezdi ale aj otvorený priestor v lese, rozvoľnené okraje s krovinami, krovinaté lesy, prieseky a vyťažené plochy. Na týchto miestach loví. 

Najnižšie zaznamenané nadmorské výšky sú  alebo  v Číne, zvyčajne od 1350 -  (). 

 Spôsob života 
Kuvičok obojkový je aktívny najmä cez deň a za šera. Často ho možno nájsť sedieť na riedko olistených konároch vysokých stromoch v lese, loví aj volá uprostred dňa za plného svetla. V porovnaní s inými druhmi sov je veľmi málo aktívny v noci. Lieta striedaním kĺzavého letu s intenzívnym letom za silného mávania krídlami.

Na imitáciu reaguje aktívne. Drobné spevavce na neho neustále cez deň reagujú, približujú sa a varovnými hlasmi sa ho snažia zahnať. 

Pozri aj: sekciu Správanie u kuvička vrabčieho, z viacerých pohľadov sa neho podobá. 

 Hniezdenie 
Hniezdi v podhorských a horských lesoch v dutinách stromov, prirodzených alebo vysekaných ďatlovitými, napríklad barbetovité (Megalaimidae), od 2 - 10 m výšky v pňoch stromov. Často to bývajú veľmi práchnivé pne volne stojace v lese alebo na čistine. Najčastejšie znášajú 3 - 5, často 4 biele okrúhle vajíčka (29 x 24 mm).

 Potrava 
Živia sa najmä drobnými vtákmi, okrem toho aj hlodavcami, jaštericami, cikádami, rovnokrídlovcami, chrobákmi a iným väčším hmyzom. Vzhľadom ku jeho drobnej postave je to odvážny lovec, uloví vtáky rovnakej veľkosti ako je on sám. Korisť drží v pazúroch, odnáša ju na vyššie položené miesto a trhá ju zobákom.

 Systematika 
Prvý ho taxonomicky zaradil Burton v roku 1836 ako Noctua Brodiei.

Podľa jednej molekulárnej analýzy mitochondriálnej DNA z roku 2016 sa predpokladal užší vzťah tohto druhu s druhmi kuvičok džungľový (Glaucidium radiatum/Taenioglaux radiata) a kuvičok jarabý (Glaucidium cuculoides/Taenioglaux cuculoides).

Rozlišujú sa tieto poddruhy:
 Taenioptynx brodiei brodiei/staršie Glaucidium brodiei brodiei (Burton, 1836) - nominátny poddruh; synonymá sú poddruh tubiger rozšírený od Thajska do južnej Číny a poddruh garoense z Ásamu.
 Taenioptynx brodiei pardalotus/staršie Glaucidium brodiei pardalotum (Swinhoe, 1863) - Taiwan; krídlo 89 - 91 mm, chvost 63.5 mm.

Nasledujúce bývalé ďalšie dva poddruhy sa dnes zaraďujú spolu ako samostatný druh kuvičok dvojtvárový (Taenioptynx sylvatica):
 Glaucidium brodiei borneense (Sharpe, 1893)/ novšie: Taenioptynx sylvatica borneensis - Borneo, merania nie sú k dispozícii.
 Glaucidium brodiei sylvaticum (Bonaparte, 1850)/ Glaucidium brodiei peritum/ novšie: Taenioptynx sylvatica sylvatica - Sumatra; krídlo 95 mm, chvost 53 mm 

 Ohrozenosť 
Podľa Medzinárodnej únie na ochranu prírody a prírodných zdrojov kuvičok obojkový patrí medzi najmenej ohrozené druhy, populácia ale pravdepodobne klesá kvôli deštrukcii biotopov.

 Galéria 

 Referencie 

 Iné projekty 

 Externé odkazy 



Kategória:Sovovité
Kategória:Najmenej ohrozené druhy